238 CORRESPONDANCE DE FRANCOIS HOTMAN. 
XCIX. 
Nicolas Brulart, sieur de Sillery, à Francois Hotman. 
Il a regu ses lettres. Nouvelles du Dauphiné. 
SOLEURRE, 5 août 1589. 
Monsieur. J’ay receu voz deux lettres du 10e et 11e juillet, par 
lesquelles il n’estoit besong d’user de tant de cérémonies pour si 
peu de chose !). J’ay regret seulement que le moien me soit osté 
de faire mieux Quant à la lettre de monsieur de Vateville ?), je 
ne l’ay point receue. Je luy escriray très voluntiers et le prieray, 
quand je scauray vous y pouvoir servir à ceste fin. J’escris à 
monsieur Balbany *) afin d’estre mieux informé comme il va de 
cest affaire et le moyen plus convenable de vous y secourir. Pour 
le surplus je vous mercie de l’advis que vous m'avez donné par 
vostre dernière lettre, encore qu'il me soit à grand déplaisir 
et le me seroit davantaige sans l’asseurance, qui m'a este ce 
jourdhuy donnée par un homme de bien venant de Daufiné, 
de la bonne volunté au service du Roy de tous les seigneurs du 
pays et principallement de celuy, duquel faisoit mention vostre 
lettre *). Je n’asseure pas voluntiers le faict d’autruy mesmes en 
ce ciécle si corrumpu; je vous diray seullement, que je n’ay eu 
aucun advis jusques icy, qui me donne occasion de changer la 
bonne opinion, qu'on a eue de luy. Dieu veuille, qu'elle soit suivie 
et fortifiée par bons effectz, comme je luy supplie de bon cueur. 
Et après m’estre recommandé à voz bonnes graces, je le prie 
aussi vous tenir, monsieur, en sa saincte garde. De Soleurre, ce 
5e jour d’aoust 1589. 
Vostre bien affectionné serviteur, 
N. BRULART. 
1) Les 50 écus de la lettre du 14° juillet ci-dessus. 
2) Le conseiller De Wartevinge, avoué de Berne, qui commanda les troupes 
bernoises à Geneve (Epist. Hotom. p. 336). 
3) Voyez p. 237. 
1) GASPARD DE SCHOMBERG, chef huguenot, dont la conduite était un peu 
suspecte? (Von Bezold, Briefe, III, p. 215.). 
